  Наталья Тетерина Туннэ, 18-тӥ куарусёнэ, Удмуртиысь операя но балетъя кун театрын Александр Бречалов Элькун тӧролэн ужоскетаз пырон ужрад йылпумъяськиз. Инаугурация ортчыку, улосвыллэн тӧроез удмурт но ӟуч кылын анткыл сётӥз. Анткыллэн текстэз: «Кыл сётӥсько, Удмурт Элькун Тӧролэсь ужоскетъёссэ быдэсъякум, адямилэсь но кунмуртлэсь эрикрадъёссэ но эрикъёссэ гажаны но утьыны, Россия Федерацилэсь Кункатсэ, федерал катъёсты, Удмурт Элькун Кункатэз но Удмурт Элькун катъёсты быдэсъяны но утьыны, калык понна оскымон ужаны» Сӥё-дано ужрадэ Росси азьмуртлэн Приволжск федерал округъя ужоскето муртэз Михаил Бабич, Кун Кенешлэн куатетӥ ӧтчамаз выль быръем депутатъёс, кивалтэтлэн ёзчиосыз, федерал ёзэсъёслэн Удмуртиысь ёзэтъёссылэн но ужъюртъёссылэн кивалтӥсьёссы, муниципалитетъёслэн тӧрооссы но мукетъёсыз пыриськизы. Тегъёс: Ижкар Удмуртия АлександрБречалов  